text: # Lá-dĭng-ngṳ̄
  Chăng-kō̤ Mìng-dĕ̤ng-ngṳ̄ Háng-cê gì bēng-buōng. / 參考閩東語漢字其版本。
  Lá-dĭng-ngṳ̄ (lingua Latīna) sê gū-cā sèng-hâiu gì siŏh cṳ̄ng Éng-Ĕu ngṳ̄-ngiòng, tŭng-hèng diŏh Lò̤-mā Uòng-guók, Lò̤-mā Gê̤ṳng-huò-guók gâe̤ng Lò̤-mā Dá̤-guók. Puâng lā̤ Lò̤-mā gŭng-dôi gì ū-lĭk cĭng-hŭk, Lá-dĭng-ngṳ̄ iâ iòng-tuóng gáu dó̤i Ĕu-ciŭ, Dê-dṳ̆ng-hāi duâi-buô-hông dê-kṳ̆, ī-hâiu găk Huák-guók, É-dâi-lé, Lò̤-mā-nà̤-ā, Ĭ-bī-lé-ā buáng-dō̤ buŏng-huá, mâing-mâing iēng-biéng có̤ gĭng-dáng-nĭk gì Huák-ngṳ̄, É-dâi-lé-ngṳ̄, Lò̤-mā-nà̤-ā-ngṳ̄, Să̤-băng-ngà-ngṳ̄, Buò-dò̤-ngà-ngṳ̄ dēng-dēng ngṳ̄-ngiòng. Să̤ Lò̤-mā Dá̤-guók miĕk-uòng hâiu, Lò̤-mā Tiĕng-cuō-gáu ciŏng Lá-dĭng-ngṳ̄ bō̤-liù có̤ gáu-huôi gì guăng-huŏng ngṳ̄-ngiòng, iâ sê Să̤-huŏng sié-gái gŏ̤-ngék dĭ-sék-hông-cṳ̄ gì tŭng-ê̤ṳng ngṳ̄-ngiòng. Ék-dĭk gáu 17 sié-gī, Lá-dĭng-ngṳ̄ dŭ sê Ĕu-ciŭ gáuk guók gì kuŏ-hŏk gâe̤ng hŏk-sŭk gì guók-cié ngṳ̄-ngiòng. Lá-dĭng-ngṳ̄ dó̤i Să̤-huŏng ngṳ̄-ngiòng ô sāng-sĕng cêng-·gó̤ chĭng-uōng gì īng-hiōng. Chiông Ĭng-ngṳ̄, chŭi-iòng ĭ gì ngṳ̄-huák cuō-iéu sê Gé-ī-màng-ngṳ̄, dáng-sê iâ cióh diē cêng sâ̤ Lá-dĭng-ngṳ̄ gì sṳ̀. Ô gūng-gié, 60% gì Ĭng-ùng dăng-sṳ̀ ô Lá-dĭng-ngṳ̄ sṳ̀-gṳ̆ng (duâi-buô-hông sê gĭng-guó Huák-ngṳ̄).
  
title: Lá-dĭng-ngṳ̄
wikitext: {{twinLAT|拉丁語}}
  [[File:Codex Vercellensis - Old Latin gospel (John ch. 16, v. 23-30) (The S.S. Teacher's Edition-The Holy Bible - Plate XXXII).jpg|thumb|370 nièng siā gì Lá-dĭng-ùng [[Séng-gĭng]], Iók-hâng Hók-ĭng 16:23-30|right]]
  '''Lá-dĭng-ngṳ̄''' (''lingua Latīna'') sê gū-cā sèng-hâiu gì siŏh cṳ̄ng [[Éng-Ĕu ngṳ̄-ngiòng]], tŭng-hèng diŏh [[Lò̤-mā Uòng-guók]], [[Lò̤-mā Gê̤ṳng-huò-guók]] gâe̤ng [[Lò̤-mā Dá̤-guók]]. Puâng lā̤ Lò̤-mā gŭng-dôi gì ū-lĭk cĭng-hŭk, Lá-dĭng-ngṳ̄ iâ iòng-tuóng gáu dó̤i [[Ĕu-ciŭ]], [[Dê-dṳ̆ng-hāi]] duâi-buô-hông dê-kṳ̆, ī-hâiu găk [[Huák-guók]], [[É-dâi-lé]], [[Lò̤-mā-nà̤-ā]], [[Ĭ-bī-lé-ā buáng-dō̤]] buŏng-huá, mâing-mâing iēng-biéng có̤ gĭng-dáng-nĭk gì [[Huák-ngṳ̄]], [[É-dâi-lé-ngṳ̄]], [[Lò̤-mā-nà̤-ā-ngṳ̄]], [[Să̤-băng-ngà-ngṳ̄]], [[Buò-dò̤-ngà-ngṳ̄]] dēng-dēng ngṳ̄-ngiòng. Să̤ Lò̤-mā Dá̤-guók miĕk-uòng hâiu, [[Lò̤-mā Tiĕng-cuō-gáu]] ciŏng Lá-dĭng-ngṳ̄ bō̤-liù có̤ gáu-huôi gì [[guăng-huŏng ngṳ̄-ngiòng]], iâ sê Să̤-huŏng sié-gái gŏ̤-ngék dĭ-sék-hông-cṳ̄ gì tŭng-ê̤ṳng ngṳ̄-ngiòng. Ék-dĭk gáu 17 sié-gī, Lá-dĭng-ngṳ̄ dŭ sê Ĕu-ciŭ gáuk [[Guók-gă|guók]] gì kuŏ-hŏk gâe̤ng hŏk-sŭk gì guók-cié ngṳ̄-ngiòng. Lá-dĭng-ngṳ̄ dó̤i Să̤-huŏng ngṳ̄-ngiòng ô sāng-sĕng cêng-·gó̤ chĭng-uōng gì īng-hiōng. Chiông [[Ĭng-ngṳ̄]], chŭi-iòng ĭ gì ngṳ̄-huák cuō-iéu sê [[Gé-ī-màng-ngṳ̄]], dáng-sê iâ cióh diē cêng sâ̤ Lá-dĭng-ngṳ̄ gì sṳ̀. Ô gūng-gié, 60% gì Ĭng-ùng dăng-sṳ̀ ô Lá-dĭng-ngṳ̄ sṳ̀-gṳ̆ng (duâi-buô-hông sê gĭng-guó [[Huák-ngṳ̄]]).
  
  {{Wikibooks|Latin|Lá-dĭng-ngṳ̄|lang=en}}
  {{Interwiki|code=la}}
  
  [[分類:Ngṳ̄-ngiòng]]